laion/Wikipedia-Exotic huggingface dataset:
האח הגדול (תוכנית טלוויזיה ארגנטינאית)

האח הגדול ארגנטינה (בספרדית: Gran Hermano) היא תוכנית ריאליטי המופקת על ידי Endemol בהגשת חורחה ריאל, לאחר שסולדד סילביירה הגיש לפני במשך שלוש עונות. זו הגרסה של ארגנטינה לאח הגדול המשודרת ב-Telefe. היא שודרה לראשונה ב-10 במרץ 2001. היו לה שבע עונות ואחת של VIP, כאשר העונה השמינית התחילה ב-22 באפריל 2015 לאחר שלוש שנים של הפסקה, בבית החדש שלה América TV. עונה 1, 2001: מרסלו שריון (200,080 דולר אמריקאי/ 200,000 פסו ארגנטינאי) עונה 2, 2001: רוברטו הפארה (200,160 דולר אמריקאי/ 200,000 פסו ארגנטינאי) עונה 3, 2002-2003 ויויאנה קולמנרו (31,847 דולר אמריקאי/ 100,000 פסו ארגנטינאי) עונה 4, 2007: מריאנלה מירה (32,423 דולר אמריקאי/ 100,000 פסו ארגנטינאי) עונה 5, 2007: אסטבן מוראיס (47,584 דולר אמריקאי/ 150,000 פסו ארגנטינאי) עונה 6, 2010-2011: כריסטיאן אוריזאנגה (188,000 דולר אמריקאי/ 400,000 פסו ארגנטינאי) עונה 7, 2011-2012: רודריגו פרננדס (176,000 דולר אמריקאי/ 750,000 פסו ארגנטינאי) עונה 8, 2015: פרנסיסקו דלגאדו (419 457 ערס / 48 506 דולר רשמית - 28 606 USD כחול) עונה 9, 2016: לואיס פביאן גלזיאו (464,645 פסו ארגנטינאי) עונה 10, 2017: העונה הקרובה עונת VIP 1, 2007: דייגו לאונרדי עונת VIP 2, 2017: העונה הקרובה בעונה הרביעית של האח הגדול ישראל, אשר התרחשה במקביל לעונה השביעית של האח הגדול ארגנטינה, ערכו שתי התוכניות שיתוף פעולה, הדיירת הישראלית סופי קרבצקי עברה לבית הארגנטינאי למשך שבוע, בעוד שהדיירת הארגנטינאית ויקטוריה אירולג'י התגוררה בבית הישראלי במשך שבוע הגעתה לישראל לוותה בביקורת עקב מתירנותה באח הגדול הארגנטינאי הגרסה הארגנטינאית של האח הגדול ספגה ביקורת בעקבות העירום הרב שמוצג בה. בין היתר, מצולמים הדיירים כשהם במקלחת טופלס, וכן מספר תאונות מלתחה שודרו בתוכנית. עניינים אלו עוררו סערה בתקשורת הארגנטינאית. מדיה וקבצים בנושא האח הגדול בוויקישיתוף אתר האינטרנט הרשמי של האח הגדול The official site of Gran Hermano, clarifies that both names take capital letters. גל כהן, ‏רוצים להכיר את ויקטוריה אירולגי?, באתר ‏מאקו‏, 26 בפברואר 2012 "El peor Gran Hermano de la historia | EL MUNDO". ELMUNDO. 2016-12-06. נבדק ב-2017-06-06. "El primer desnudo total en Gran Hermano: ¡Macarena a pura sensualidad en la ducha!". Ciudad Magazine (בספרדית). 2016-05-19. נבדק ב-2017-06-06.
אופן ספייס

אוֹפֶּן סְפֶּייס (באנגלית: Open Space, "חלל פתוח") הוא המונח הגנרי לתיאור סגנון של אדריכלות ועיצוב פנים המשמש בעיקר בתכנון משרדים, ובו תכנון קומה במבנה מתבסס על חללים פתוחים וגדולים, תוך העלמת מחסומים שיוצרים חללים קטנים, כמו קירות ודלתות. במקום אלו, הפונקציות הספציפיות בחלל המדובר מוגדרות בדרך כלל על ידי תאי עבודה ("קיוביקלז"). אופן ספייס הוא חלק מתפיסה רחבה יותר, המכונה אופן פלאן (Open plan) ("תוכנית פתוחה"), ומתייחסת גם לתכנון בתים פרטיים, שבהם מצומצם מאוד השימוש בקירות או בדלתות ליצירת חללים מוגדרים כמו מטבח, סלון או חדר אוכל; וגם לתכנון נוף, שבמסגרתו נמנעים משימוש בתוחמים כמו קירות, גדרות או גדר חיה. שני שילה, ספר החוקים הלא רשמי של האופן ספייס, באתר TheMarker‏, 28 באפריל 2011 רוני דורי, "בשביל לשלוח ווטסאפ לא צריך קירות", באתר כלכליסט, 24 במאי 2017 אמנון דירקטור, ״להמציא מחדש את האופן-ספייס״, במגזין שפת רחוב, 2 בדצמבר 2018 ירדן בן גל הירשהורן, "כשאחפש עבודה עוד שנה־שנתיים, הדבר הראשון שאבדוק הוא שאני לא יושבת באופן ספייס", באתר TheMarker‏, 2 בדצמבר 2022 ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
האח הגדול (תוכנית טלוויזיה בלקנית)

האח הגדול (בסרבית: Veliki Brat) היא הפקה סרבית של זיכיון הריאליטי האח הגדול. התוכנית הוקלטה והופקה בבלגרד על ידי Emotion Production. כיום, התוכנית היא גרסת האח הגדול של רוב מדינות הבלקן: מונטנגרו, סרביה, קרואטיה, בוסניה והרצגובינה ומקדוניה. במקור, התוכנית החלה כהפקה סרבית עם דיירים מסרביה, מונטנגרו ובוסניה והרצגובינה. העונה השלישית כללה גם דיירים ממקדוניה. בעונה הרביעית השדרן היה קרואטי וחברת ההפקה RTL הפכה מעורב. אודישנים התקיימו בקרואטיה, מה שהפך את התוכנית לכלל-אזורית. בסרביה, התוכנית שודרה לעיתים קרובות באמצעות ערוצים שונים. שלוש העונות הראשונות הרגילות ושלוש עונות סלבריטאים שודרו בערוץ B92, בעוד ששתי עונות הלבריטאים האחרות והעונה הרביעית הרגילה שודרה ב-Pink. במונטנגרו התוכנית משודרת ב-Pink M וב-Prva, בבוסניה-הרצגובינה ב-Pink BH, OBN ו-BN, מקדוניה ב-A1 וב-Sitel, ובקרואטיה התוכנית משודרת ב-RTL בהתאמה. אחרי שנה אחת של הפסקה זמנית ב-2012 ושמועות על ביטול, המפיקים הודיעו כי התוכנית תתחדש ב-2013 עבור עונת סלבריטאים. אתר האינטרנט הרשמי של האח הגדול (בסרבית) Veliki Brat וידאו- שידור חי
וולוו אמזון

וולוו אמזון (באנגלית: Volvo Amazon) (סדרת 120, P 120 AMAZON) הייתה מכונית בגודל בינוני שיוצרה בשוודיה על ידי חברת וולוו בין השנים 1956 ו-1967. 667,791 יחידות יוצרו, מתוכן: 234,653 יחידות לדגמי 4 דלתות, 359,917 יחידות לדגמי 2 דלתות, ו-73,220 יחידות לדגמי סטיישן. בשוודיה נקרא הרכב "אמזון", ובשוקי הייצוא סדרת 120 שכללה: וולוו 121, וולוו 122, וולוו 123, וולוו 131, וולוו 132, וולוו 133, וולוו 221, וולוו 222, וולוו 223. בנייתו התבצעה בשוודיה, בבלגיה, בקנדה, בדרום אפריקה ובצפון צ'ילה. סדרת 120 הוצגה בגרסאות: 4 דלתות סדאן,(יוצר עד 1966), 2 דלתות סדאן, סטיישן 4 דלתות שהוצגה בשנת 1962, ויוצרה עד שנת 1969, ובשנים 1967-1968 גרסת סטיישן 5 דלתות. מנוע 4 צילינדר בטור, נפח של 1,583 סמ"ק, הספק של 60 כ"ס או 80 כ"ס, החל מ-1961 הספק של 75 או 90 כ"ס, ובשנת 1965 95 כ"ס מנוע 1,778 סמ"ק מנוע 1,986 סמ"ק תמסורת ידנית 3 מהירויות (בחלק מהדגמים ידית ההילוכים הייתה מותקנת על הרצפה או ידית הילוכים על עמוד ההגה תמסורת ידנית 4 מהירויות תמסורת אוטומטית 3 מהירויות בורג - וורנר, ידית הילוכים על עמוד ההגה אורך הרכב: 4,395 מ"מ גובה: 1,505 מ"מ רוחב: 1,620 מ"מ בסיס גלגלים: 2,590 מ"מ משקל: 1,100 ק"ג (בסיסי) רוחב: 1,620 מ"מ בלמים: בלמי תוף הידרוליים בכל הגלגלים בשנת 1959 הייתה וולוו יצרנית הרכב הראשונה שסיפקה חגורות מושב קדמיות כציוד סטנדרטי בכל דגמי האמזון. נקודות עיגון לחגורות בטיחות מאחור. רפוד בחלק העליון של לוח המכשירים. שמשה קדמית רבודה. דגם ה-90 כ"ס כלל בלמי דיסק בגלגלים הקדמיים. וולוו וולוו PV 36 וולוו PV51 וולוו דואט וולוו PV444 / PV544 וולוו חוגגת 60 ל-121 TheCar וולוו אמזון (1:14 דקות), יו-טיוב וולוו אמזון 1967 (7:35 דקות), יו-טיוב וולוו אמזון (6:01 דקות), יו-טיוב וולוו אמזון (8:26 דקות), יו-טיוב וולוו אמזון (1:10 דקות), יו-טיוב מדיה וקבצים בנושא וולוו אמזון בוויקישיתוף וולוו אמזון
פורטנוי (להקה)

פורטנוי (לשעבר האחים פורטנוי) (באנגלית: PORTNOY ולשעבר The Portnoy Brothers) הם הרכב מוזיקלי בריטי-ישראלי שנוסד ב-2012 על ידי האחים שרולי (יליד 1990; שירה וגיטרה) ומנדי (יליד 1992; שירה וקלידים). אלבום הבכורה שלהם "למדו לאהוב" (Learn to Love), הופץ באופן עצמאי ב-23 בספטמבר 2016. שרולי ומנדי פורטנוי נולדו בעיר מנצ'סטר באנגליה ועשו עלייה לישראל מאוחר יותר בבגרותם. אביהם היה מנצח תזמורת שנהיה רב. כשהיו צעירים, ניגנו מוזיקה בנפרד והחלו לנגן ביחד בגיל 14. הם פרצו לתודעה כ"האחים פורטנוי" בשנת 2012 עם שירם "כל העולם". הם הופיעו בכמה וכמה קונצרטים בשדרות ובכמה קהילות בדרום במהלך מבצע עמוד ענן ותרמו הכנסות מהופעתם במייקס פלייס בחג החנוכה באותה שנה לילדים שנפגעו בהתקפות. האחים החלו בהקלטת אלבומם "למד לאהוב" ב-2013 ביחד עם נגן הבס והטכנאי אלון הילל. את האלבום הפיקו באמצעות קמפיין באתר אינדיגוגו שהניב 9,315 פאונד. וידאו קליפ לסינגל הראשון מתוך האלבום יצא ב-2014. הווידאו עורר סערה כאשר זה הציג זוג ערבי בין האנשים ששרו את השיר מה שנתפס אז בעייני כמה שאינטנסיבי לאור הפיגוע בבית הכנסת בהר נוף. בינואר 2016, הפיצו את הקליפ לשיר האחרון של האלבום כבולים בזמן (Timebound) כאות הוקרה לזמר דייוויד בואי זמן קצר לאחר מותו. בחודש מאי 2016, הופיע באירוע יום הלל (אנ') השנתי ביום העצמאות.. אלבום הבכורה יצא ב-23 בספטמבר 2016. האחים פורטנוי הכריזו שהשפעותיהם המוזיקליים באו מלהקת הביטלס, סטיבי וונדר וסיימון וגרפונקל. אלבומים למדו לאהוב (Learn to Love)(2016) סינגלים וקליפים "כל העולם" (עם גלעד ב.) (2012) "בואי בשלום" (גרסת כיסוי ליעקב שוויקי) (2013) "דרור יקרא" (גרסת כיסוי ליונתן רזיאל) (2014) "למדו לאהוב" (2014) "זכרונות" (2015) "האתמול של המחר" (2015) "כוכבים מאירים"/"כבולים בזמן" (2016) מדיה וקבצים בנושא פורטנוי בוויקישיתוף אתר האינטרנט הרשמי של פורטנוי פורטנוי, ברשת החברתית פייסבוק פורטנוי, ברשת החברתית אקס (טוויטר) פורטנוי, סרטונים בערוץ היוטיוב פורטנוי, באתר אפל מיוזיק (באנגלית) פורטנוי, באתר ספוטיפיי פורטנוי, באתר סאונדקלאוד (באנגלית) פורטנוי, באתר Last.fm (באנגלית) פורטנוי, באתר MusicBrainz (באנגלית) פורטנוי, באתר דיזר פורטנוי, באתר Songkick (באנגלית) פורטנוי, באתר Genius Sibling synchronicity, אריאל הנדלמן, Jerusalem Post, 15 בספטמבר 2015 The Portnoy Brothers – Kol Haolam,יוסי זוויג, The Jewish Insights, 18 במאי 2012 Portnoy Brothers Chanukah Show in Jerusalem, ערוץ 7, 11 בדצמבר 2012 Funding The Portnoy Brothers Debut Album, אינדיגוגו פורטנוי, בביצוע Day to Praise 2016 - Shema Yisrael - The Portnoy Brothers, סרטון באתר יוטיוב
האח הגדול (תוכנית טלוויזיה דנית)

האח הגדול דנמרק הייתה הגרסה הדנית לתוכנית המציאות הבין-לאומית האח הגדול שנוצרה על ידי המפיק ג'ון דה מול, ב-1997. המופע עוקב אחר מספר מתחרים, המכונים הדיירים, שמבודדים מהעולם החיצון במשך תקופה ארוכה בבית שנבנה במיוחד עבור כך. בכל שבוע, אחד הדיירים מודח על ידי הציבור בהצבעה, כאשר הדייר האחרון שנותר זוכה בפרס במזומן. התוכנית שודרה ב-Danmark TV בין 28 ינואר 2001, ל-1 אפריל 2006. שודרו 3 עונות רגילות, אחת למפורסמים (VIP) ואחת ל"כוכבים", לפני סיום התוכנית ב-2006. ב-30 ינואר 2012 ערוץ 5 השיק מחדש את שידור האח הגדול לעונה רביעית. העונה החמישית שודרה ב-2013, והשישי והאחרונה ב-2014, שהסתיימה ב-27 באפריל 2014. מדיה וקבצים בנושא האח הגדול בוויקישיתוף "האח הגדול", במסד הנתונים הקולנועיים IMDb (באנגלית) "האח הגדול", במסד הנתונים הקולנועיים KinoPoisk (ברוסית)
ערבז

עַרְבָּז (שם מדעי: Centaurium) הוא סוג צמח ממשפחת הערבזיים הכולל כ-20 מינים. קיימים ארבעה מינים הצומחים בר בארץ ישראל. הערבז נקרא "Centaurium" על שם כיירון, קנטאור מהמיתולוגיה היוונית שהתמחה בידע בעשבי מרפא. השם בעברית נקבע על ידי עמנואל לב בעקבות שם הצמח בשפה הסורית, בספרו "צמחי היהודים". מרבית מיני הערבז הם צמחים עשבוניים, חלקם חד-שנתיים או דו-שנתיים, וחלקם רב-שנתיים. הגבעולים לרוב זקופים. העלים ברוב המינים פשוטים ומנוגדים עם שפה תמימה. רוב המינים עם פריחה דמוית סוכך (למשל ערבז סוככני). הפרחים דו-מיניים ונכונים, והאבקה מתרחשת בסיוע חרקים כמו דבורים, עם 4–5 עלי כותרת ומספר תואם של אבקנים. הפרי הוא לרוב הלקט. ערבז סוככני (Centaurium erythraea) ערבז החוף (Centaurium maritimum) ערבז דק פרחים (Centaurium tenuifolium) ערבז משובל (Centaurium spicatum) ערבז, באתר ITIS (באנגלית) ערבז, באתר NCBI (באנגלית) ערבז, באתר האנציקלופדיה של החיים (באנגלית) ערבז, באתר צמח השדה ערבז, באתר Tropicos (באנגלית) ערבז, באתר GBIF (באנגלית) ערבז, באתר IPNI (באנגלית)
מל בלאנק

מלווין ג'רום "מל" בלאנק (באנגלית: Melvin Jerome "Mel" Blanc;‏ 30 במאי 1908 – 10 ביולי 1989) היה מדבב סרטים מצוירים יהודי-אמריקאי. בלאנק היה אחד המדבבים המפורסמים ביותר בקולנוע האמריקאי ונודע כ"האיש בעל אלף הקולות". בלאנק היה שותף להמצאת מספר רב של דמויות מצוירות מפורסמות של האחים וורנר ושל האנה-ברברה שאותן גם דיבב. המפורסמת שבהן היא דמותו של באגס באני בעל המבטא הברוקליני. הוא דיבב את רוב הדמויות ב"לוני טונס", את ברני ראבל ודינו בסדרה "משפחת קדמוני", את קוזמו ספייסלי בסדרה "משפחת סילוני" ועוד דמויות רבות עד מותו. בנוסף, דיבב את אותן דמויות בסרט של וולט דיסני "מי הפליל את רוג'ר ראביט" שנה לפני מותו. דמויות מצוירות נוספות שדיבב בלאנק: אלמר פאד (לוני טונס, לאחר מות המדבב המקורי, ארתור קיו בראינט) דאפי דאק (לוני טונס) פורקי פיג (לוני טונס) יוסמיטי סאם (לוני טונס) טאז השד הטסמני (לוני טונס) סילבסטר החתול (לוני טונס) טוויטי (לוני טונס) וודי הנקר (וודי הנקר) ספידי גונזלס קוזמו ספייסלי (משפחת סילוני) ברני ראבל (משפחת קדמוני וסדרות-בת) דינו (משפחת קדמוני) באגס באני (לוני טונס) בלאנק מת ב-1989 כתוצאה מדום לב. מצבתו נושאת את הכיתוב: "זה הכול, אנשים!"(באנגלית: "!That's all Folks"). בזמן הקלטת הקולות של באגס באני, היה בלאנק לועס גזר ומיד יורק אותו לתוך מרקקה, וזאת משום שבליעה של הגזר הייתה אורכת זמן רב מדי. הטענה הנפוצה שהוא היה אלרגי לגזר איננה נכונה; הוא אמנם לא חיבב במיוחד גזר חי, אך לא היה אלרגי. ניסיונות להשתמש בפירות וירקות אחרים להשמעת הקול לא עלו בהצלחה, משום שהקול שנשמע לא היה דומה מספיק לקולו של הגזר. הוא דיבב גם את קולו של הרובוט טוויקי בסדרה הבדיונית "באק רוג'רס במאה ה-25", בכיכובו של גיל ג'רארד ובהפקתו של גלן א. לארסון. בלאנק היה בונה חופשי. מדיה וקבצים בנושא מל בלאנק בוויקישיתוף מל בלאנק, במסד הנתונים הקולנועיים IMDb (באנגלית) מל בלאנק, באתר AllMovie (באנגלית) מל בלאנק, באתר Rotten Tomatoes (באנגלית) מל בלאנק, באתר Metacritic (באנגלית) מל בלאנק, במסד הנתונים הקולנועיים KinoPoisk (ברוסית) מל בלאנק, באתר אפל מיוזיק (באנגלית) מל בלאנק, באתר ספוטיפיי מל בלאנק, באתר Last.fm (באנגלית) מל בלאנק, באתר AllMusic (באנגלית) מל בלאנק, באתר MusicBrainz (באנגלית) מל בלאנק, באתר Discogs (באנגלית) אלון גור אריה, מל בלנק: האבא האנושי של באגס באני, באתר ynet, 12 בספטמבר 2011 מל בלאנק, באתר "Find a Grave" (באנגלית) מל בלאנק, באתר אנציקלופדיה בריטניקה (באנגלית) Mel Blanc ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
שמעון הורוביץ

רבי שמעון בן שאול הלוי איש הורוביץ (7 בינואר 1820 (כ' בטבת ה'תק"ף) - 6 במרץ 1900 (ה' באדר ב' ה'תר"ס)) היה מו"ץ בעיר לייפציג וכותב ספרות תורנית. נולד ב-7 בינואר 1820 (כ' בטבת ה'תק"ף) בשקוד שבליטא. כשנישא עבר לעיר זאגר חדש שם יסד ישיבה ועסק במסחר. בתקופה ההיא חיבר הערות לספר הפלאה שבערכין (נדפס בוינא 1859). בהמשך עבר לכהן כמו"ץ בלייפציג. בשנת תרל"א (1871) הוציא לאור בלייפציג את החוברת "מהלמות לגו כסילים" נגד אספת המתקנים השנייה באאוגסבורג בראשותם של אברהם גייגר ויוסף אויב. בשנת תרל"ה נדפסו הערותיו לתלמוד ירושלמי מסכת ברכות. ובשנת תרל"ט י"ל בוארשא ספר תניא רבתי עם ביאוריו. בשנת 1893 יצא לאור בברלין מחזור ויטרי עם הערות ומבוא שנכתב. נפטר בלייפציג ב-6 במרץ 1900 (ה' באדר ב' ה'תר"ס). תניא רבתי עם ביאור מהרש"ה, כולל מבוא, ורשה תרל"ט, באתר היברובוקס הורביץ, שמעון בן שאול, מפתח מבוא למחזור ויטרי, ברלין תרנו, באתר היברובוקס הורוויץ, שמעון בן שאול הלוי, מהלמות לגו כסילים, ליפציג תרל"א, באתר אוצר החכמה ספר זיכרון - מערכת האסיף, ווארשא תרמ"ט, עמ' 33 (באתר אוצר החכמה) Der Gemeindebote Allgemeine Zeitung des Judenthums, 64, 1900, Nr. 11 החכם מלייפציג : הרב שמעון הלוי הורוויץ שהוציא את המחזור ויטרי, הפלאה שבערכין על הערוך ועוד : חייו וכתביו / he-Ḥakham mi-Laiptsig. Author : מאת עזרא שרשבסקי. ; Esra Shereshevsky Publisher: ר. מס,Yerushalayim : R. Mas, 1993. The sage of Leipzig; Rabbi Simon Hurwitz, editor of the Mahzor Vitri, Hafla'ah Sheb`arakhin and Responsa: His life and his writings שמעון בן שאול הורוויץ (1820-1900), דף שער בספרייה הלאומית הספרייה הלאומית Rabbi Tovia Preschel, (The Sage of Leipzig (Rabbi Simon Hurwitz, http://www.toviapreschel.com/the-sage-of-leipzig-rabbi-simon-hurwitz/, ‏The Jewish Press, Friday, January 14, 21, 28, 1994 (באנגלית)
קצין איסוף (קצ"א)

קצין איסוף (בראשי תיבות: קצ"א), הוא תפקיד מבצעי באגף "צומת" – האגף לגיוס סוכנים – במוסד למודיעין ולתפקידים מיוחדים. קציני האיסוף פועלים בעיקר להשגת מודיעין ממקורות אנושיים (יומינט) באמצעות איתור, גיוס והפעלת מקורות של היריב (מרגלים). המידע שמביא קצין האיסוף הוא אסטרטגי לביטחון מדינת ישראל ומאפשר יכולת השפעה מכרעת בליבת העשייה של פעילות המוסד בחו"ל. לקציני האיסוף אורח חיים דינאמי ולא שגרתי, המתבסס על פעילות מבצעית שוטפת בחו"ל. בתפקיד זה משרתים נשים וגברים, המתאפיינים בתכונות אישיות ייחודיות: עוצמה אישיותית, יכולת להניע ולהוביל אנשים, אלתור ותחכום, כישורים בין-אישיים, אומץ, קור-רוח ויכולת תפקוד גבוהה בריבוי משימות ולחצים. גיוס והפעלת מקורות הוא מלאכה מורכבת וקשה. לא בכדי נחשב קורס הקצ"אים במוסד לאחד משלושת הקורסים החשובים של הארגון. גם ראש המוסד דוד ברנע וראש המוסד לשעבר יוסי כהן התחילו את שירותם באגף "צומת" כקציני איסוף, ביצעו שורה של תפקידי פיקוד, ואף עמדו בראשו. דנה ויס, ‏"עולה על כל דמיון": סוכנת מוסד חושפת לראשונה איך מגייסים סוכנים לפעולות למען ישראל, באתר ‏מאקו‏, 19 במאי 2024 אתי אברמוב, "האם יש סיכוי שישראל תופתע ותקום בבוקר כשלאיראן יש פצצה גרעינית? אני רוצה להאמין שלא", באתר ynet, 17 במאי 2024 רונן ברגמן, משחקי הכס, ידיעות אחרונות, 23 בינואר 2015 יוסי מלמן, יוסי כהן, סגן ראש המוסד, צפוי להתמנות ליועץ לביטחון לאומי (אורכב 01.07.2020 בארכיון Wayback Machine), מעריב, 21 באוגוסט 2013 יוסי מלמן, יוסי מלמן | אמן האלתור החשאי, באתר הארץ, 7 באפריל 2011 פליקס פריש, המוסד: דרושים קציני איסוף, באתר ynet, 22 ביוני 2001 דרישות תפקיד למשרת קצ"א, המוסד למודיעין ולתפקידים מיוחדים מודיעין אנושי (יומינט), המרכז למורשת המודיעין
דאף 600

דאף 600 (בהולנדית DAF 600) היא מכונית משפחתית קטנה שיוצרה בהולנד על ידי יצרנית הרכב דאף, בין השנים 1959–1963. סך הכול יוצרו 30,591 יחידות. ערך מורחב – דאף (יצרן רכב) דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה: דאף 600, דאף 750, דאף 33, דאף 44, דאף 45, דאף 46 ודאף 68. בשנת 1967 פיתחה את ה-"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות - טיפוס. בדצמבר 1972 יצרנית הרכב וולוו צברה נתח של 33 אחוזים מ-DAF, ובמאי 1975 עם השתלטות השוודים על דאף, נעלם השם דאף והפך ל"וולוו". דאף ייצרה 816,000 מכוניות נוסעים. מנוע בוקסר אוויר מקורר 2 צילינדרים, 590 סמ"ק, בעל תפוקה של 22 כ"ס יחס דחיסה: 7.1:1 תמסורת "וריומטיק", תיבה בעלת "אין סוף" יחסי העברה הנקראת עד היום תיבת הילוכים רציפה אורך הרכב: 3,610 מ"מ גובה: 1,440 מ"מ בסיס גלגלים: 2,050 מ"מ מכל דלק: 28 ליטר מהירות שיא: 90 קמ"ש תאוצה 0-80 קמ"ש - 33 שניות דאף 600 שווק בישראל באמצע שנות הששים, והייתה למעשה המכונית האוטומטית הראשונה שנסעה בכבישי הארץ. דאף (יצרן רכב) דאף 30 דאף 44 דאף 46 דאף 55 דאף 66 דאף פוני דאף A10 דאף קאלמר דאף YA-66 דאף MB200 דאף 2600 רועי צוקרמן, דאף בת 75, באתר ynet, 3 באפריל 2003 דאף 600 וריומטיק (3:28 דקות), יו-טיוב דאף 600 שנת 1958 (2:12 דקות), יו-טיוב דאף 600 וריומטיק (3:30 דקות), יו-טיוב תא הנהג בדאף 33 (3:28 דקות), יו-טיוב דאף 600 שנת 1958 (2:21 דקות), יו-טיוב מדיה וקבצים בנושא דאף 600 בוויקישיתוף דאף 600 הוצגה לראשונה בפברואר 1958, בתערוכת המכוניות באמסטרדם דאף 600Classic DAF, classic-daf.nl גיר אוטומטי רציף אתר השטח הישראלי 4x4, רני פלג, 21.1.2008
מרכז אדמונד דה רוטשילד

מרכז אדמונד דה רוטשילד הוא מרכז אמנות ותרבות בשדרות רוטשילד שבתל אביב, המאפשר לסטודנטים, מרצים, ואנשי אקדמיה להציג את יצירותיהם. את המרכז ייסדה קרן רוטשילד קיסריה. מרכז אדמונד דה רוטשילד מייסודה של קרן אדמונד דה רוטשילד פועל לקידום וטיפוח אמנים ומעצבים בשנים הראשונות לאחר סיום לימודיהם הגבוהים בתחומי האמנות והעיצוב בארץ. פעילות המרכז מבוססת על שיתוף פעולה עם מוסדות הלימוד ומתמקדת בהענקת כלים ופיתוח כישורים מקצועיים ליוצרים בתחילת דרכם. המרכז מסייע לאמנים ולמעצבים צעירים לבסס את מעמדם בשדה המקצועי באמצעות תערוכות מתחלפות, תוכניות הכשרה ומנטורינג ומהווה מקום מפגש ודיון עבור הגופים והגורמים השונים הפועלים בשדה (יוצרים, אוצרים, גלריות, מוזיאונים, אקדמיות ועוד). פעילות המרכז מחזקת את חזון הקרן לקידום ערכים של מצוינות, מגוון ומנהיגות ומשקפת את המחויבות והמורשת ארוכת השנים של משפחת רוטשילד בתמיכה באמנויות. מבנה המרכז שנמצא בשדרות רוטשילד 104, פינת רחוב שינקין הוא אקספרסיוניסטי מודרני ותוכנן על ידי האדריכל יהודה סטמפלר בשנת 1928 עבור שמעון שטרן. המבנה שופץ ב-2015. שימור ושיפוץ המבנה היה בתכנון משרד אדריכלים סקורקא ומשרד פלסנר אדריכלים. אדריכלי הנוף היו חלי צלניקר אלול עם תמי יניב אדריכלות. אתר האינטרנט הרשמי של מרכז אדמונד דה רוטשילד מרכז אדמונד דה רוטשילד, ברשת החברתית פייסבוק ערך זה הוא קצרמר בנושא תל אביב-יפו. אתם מוזמנים לתרום לוויקיפדיה ולהרחיב אותו.
קרוספייר

קרוספייר (Crossfire) היא להקת הארד רוק/גלאם מטאל ישראלית, אשר החלה את פעילותה בשנת 2000 ומבקשת להחיות את סגנון הרוק האמריקאי של שנות ה-80. הלהקה הוציאה מספר סינגלים ואלבום אחד. נכון לשנת 2008 הלהקה חתומה על חוזה הקלטות עם החברה האמריקאית פריס רקורדס. הלהקה הוציאה 3 סינגלים: הראשון הוא שיר מקורי בשם "Never Give It Up" (להיט קליט ומדבק בסגנון שנות ה-80). השני מכיל את המחרוזת מקדם האירוויזיון 2005 - שיתוף בין קרוספייר לזמר יזהר כהן, בה ביצעו קרוספייר, בסגנונם האופייני לשנות ה-80, שניים מלהיטיו של יזהר - "עולה עולה" ו-"אבניבי". הסינגל השלישי מכיל 3 שירים מתוך אלבום הבכורה: Never Give it Up ,HeartBreaker ו- Running Away. סינגל נוסף ולא רשמי של קרוספייר (שהופץ באופן חלקי) הוא "The King of Rock", שיר כבד יחסית לסגנון של קרוספייר. השיר לא נכנס לאלבום הראשון (וגם לא מתוכנן להיכנס לאלבום השני, שהקלטותיו מתוכננות להתחיל במרץ 2006). אלבומם הראשון, Dirty Games, הוקלט במהלך שנת 2005 באולפנים שונים בישראל והפקתו הסופית נעשתה על ידי המפיק George Horn באולפני "Fantasy Studios" בלוס אנג'לס בקליפורניה). ב-2006 הפיק באיו היל, מפיק על של להקות גלאם משנות ה-80 (הפיק בין השאר את אליס קופר, טוויסטד סיסטר ועוד) רמיקס לשיר Heartbreaker. בספטמבר 2007 חתמה הלהקה על חוזה עם חברת התקליטים האמריקאית פריס רקורדס והאלבום זכה להפצה עולמית [דרוש מקור]. באמצע מאי 2008 עזבו את הלהקה הסולן, אסף עינב, והמתופף, יובי חייבי, בשל סיבות אישיות. הסולן המחליף יהיה הסולן של להקת ריח מטאל, רמי שלמון. להרכב החדש כבר נקבעו הופעות בפאבים באזור המרכז. במקביל להופעות בהן מבצעת הלהקה את החומר שכתבה, חברי הלהקה התמחו בהופעות מחווה לענקית הרוק האמריקאית Guns N' Roses ומאוחר יותר גם לבון ג'ובי. הלהקה הופיעה גם בפסטיבל מטאליסט 2005, ואף זכתה לחמם את זמר הרוק הכבד האנגלי פול דיאנו, לשעבר סולן איירון מיידן, אשר הופיע בארץ באותה שנה. כל חברי הלהקה בחרו לעצמם שמות במה, כדי להתאים עצמם לרוח המוזיקה משנות ה-80 אותה הם מנגנים. אסף עינב ("Rikki Reckless") - שירה וקולות (פרש ב-2008) גלעד פסטרנק ("Jessy Bullet") - גיטרה וקולות אורן זיו ("A.C. Black") - באס וקולות איתי טרגנו ("Terry Taragano") - קלידים וקולות יובי חייבי ("Sticky Stix") - תופים רמי שלמון (החל מ-2008) אתר האינטרנט הרשמי של קרוספייר קרוספייר, ברשת החברתית פייסבוק
שפס

האם התכוונתם ל... הנס יואכים שפס – מנהיג יהודי גרמני אסנת בלקינד שפס – אמנית ישראלית דוד שפס – קלסיקאי ורב ישראלי מלכה שפס – מתמטיקאית ישראלית-אמריקאית מרדכי שפס – איש צבא ישראלי פלה שפס – אסירה יהודייה במחנה הריכוז גרינברג שכתבה יומן המשקף את חייהן של הצעירות היהודיות שהיו אסירות במחנה
נמל התעופה הבין-לאומי קרסנויארסק

נמל התעופה הבין-לאומי קרסנויארסק (ברוסית: Международный аэропорт Красноярск) הוא נמל תעופה בין-לאומי כ-27 ק"מ צפונית מערבית לעיר קרסנויארסק במחוז קרסנויארסק, רוסיה. בשנות ה-70 התקבלה ההחלטה על בניית נמל תעופה חדש ליד העיר קרסנויארסק וב-1975 נוסד מכון סיבאארופרויקט. נמל התעופה נחנך ב-25 באוקטובר 1980, כאשר נחתה בו הטיסה הראשונה, ממוסקבה, עם מטוס מדגם איליושין Il-62. ב-2005 נכנס לפעולה טרמינל חדש (טרמינל 2). למעשה היה זה טרמינל בו השתמשו כל השנים (טרמינל 1) שבמקור תוכנן לשמש כטרמינל להובלת סחורות. על פי החלטת נשיא הפדרציה הרוסית ב-31 במאי 2019, נקרא הנמל על שמו של זמר האופרה הרוסי, דמיטרי חבורוסטובסקי, שהיה יליד קראסנויארסק. מדיה וקבצים בנושא נמל התעופה ימליאנובו בוויקישיתוף אתר האינטרנט הרשמי של נמל התעופה נמל התעופה הבין-לאומי קרסנויארסק, ברשת החברתית פייסבוק נמל התעופה הבין-לאומי קרסנויארסק, ברשת החברתית אינסטגרם ערך זה הוא קצרמר בנושא שדות תעופה ובנושא רוסיה. אתם מוזמנים לתרום לוויקיפדיה ולהרחיב אותו.
נמל התעופה ניז'ני נובגורוד סטריגינו

נמל התעופה ניז'ני נובגורוד סטריגינו (ברוסית: Аэропорт Стригино) הוא נמל תעופה בינלאומי הושכן כ-16 ק"מ דרומית מערבית למרכז העיר ניז'ני נובגורוד במחוז ניז'ני נובגורוד, רוסיה. ב-1937 הורתה ממשלת ברית המועצות על בניית נמל תעופה חדש, "סטריגינו" שישרת את העיר ניז'ני נובגורוד, עקב מיקומו של הנמל הקודם קרוב מידי לעיר עצמה בעקבות התרחבות העיר בשנות ה-30. ב-1938 הושלם נמל התעופה. במלחמת העולם השנייה שימש נמל התעופה כבסיס לדיווזית האוויר מספר 201. ב-1950 הועברה יחידה זו למזרח הרחוק הרוסי ושמה שונה. ב-1963 הוחל בבנייתו של טרמינל נוסעים חדש והוא נכנס לפעילות ב-1965. בין 1966 ל-1973 נבנו בשטח נמל התעופה מרכז אדמיניסטרטיבי, האנגר תחזוקה, טרמינל משא ומלון קטן. בנוסף רחבת החנייה הורחבה ומסלול הנחיתה הורחב וחוזק. בין 1973 ל-1983 נבנה מסלול נחיתה שני מבטון ומלון בין שש קומות בשם אארופלוט, על שם חברת התעופה הלאומית של רוסיה. ב-1989 עברו בנמל התעופה 1,030,000 נוסעים. בין 1991 ל-1993 נערכו שיפוצים בטרמינל A, הטרמינל הראשי, ובשנה זו הוענק לנמל אישור להוציא טיסות בינלאומיות. בשנת 2016 הופעל במקום טרמינל בינלאומי חדש. מדיה וקבצים בנושא נמל התעופה ניז'ני נובגורוד סטריגינו בוויקישיתוף אתר האינטרנט הרשמי של נמל התעופה ניז'ני נובגורוד סטריגינו (ברוסית) נמל התעופה ניז'ני נובגורוד סטריגינו, ברשת החברתית פייסבוק נמל התעופה ניז'ני נובגורוד סטריגינו, ברשת החברתית אינסטגרם ערך זה הוא קצרמר בנושא שדות תעופה ובנושא רוסיה. אתם מוזמנים לתרום לוויקיפדיה ולהרחיב אותו.